Bolsena
Bolsena isch e Stadt mit  Iiwooner (Stand ) in dr Browinz Viterbo in dr italiänische Regioon Latium.

Geografii 
Bolsena lit zmidst in de Monti Volsini am Bolsenasee, eme Kratersee wo entstande isch, won e Caldera iigstürzt isch. Dr Vulcano Vulsinio het vor öbbe 600'000 Joor aktiv worde bis zum letschte Mol im Joor 103 v. d. Z.

Zur Gmäind ghööre au d Ortsdäil Sant’Antonio und Val di Lago.

D Nochbergmäinde si Bagnoregio, Capodimonte, Castel Giorgio (TR), Gradoli, Montefiascone, Orvieto (TR) und San Lorenzo Nuovo.

Vercheer 
Bolsena lit an dr Staatsstrooss SS 2 Via Cassia, wo Rom mit Floränz verbindet. Dr neggst Baanhoof befindet sich z Montefiascone. Buslinie verbinde d Stadt u. a. mit Orvieto, Viterbo und Rom.

Gschicht 
Woorschinlig isch Bolsena entstande, wo d Römer d Iiwooner vom erooberete etruskische Hauptort Volsinii doo aane umgsiidlet häi, vo do chunnt si antik Naame Volsinii Novi. Es git Wüsseschaftler wo vermuete, ass s zentrale Häiligdum vo de Etrusker für e Gott Voltumna, s Fanum Voltumnae, ganz in dr Nööchi gsi sig. Z Bolsena cha mä Usgraabige go aaluege, won e Däil vo de römische Stadtaalaage (dr grooss Hauptblatz, Zistärne, Amphitheater, Katakombe) freigläit häi.
D Via Cassia, äini vo de alte Römerstroosse, wo vo Rom us in d Toskana goot und vo dört bis uf Genua, goot dur Bolsena. Im Middelalter isch die Strooss Däil vom Pilgerwääg Via Francigena gsi, wo d Pilger druf vo Canterbury z Ängland über d Alpe bis uf Rom zooge si.

Literatur 
 Christoph Henning: Latium. Das Land um Rom. Mit Spaziergängen in der Ewigen Stadt (= DuMont-Kunst-Reiseführer). 3. aktualisierte Auflage. DuMont-Reiseverlag, Ostfildern 2006, ISBN 3-7701-6031-2.

Weblingg 

 D Website vo dr Gmäind (italiänisch)
 Portal zu Bolsena (italiänisch, änglisch, dütsch)
 Bolsena uf www.comuni-italiani.it (italiänisch)

Fuessnoote 

Ort in Latium